**Mór Városi Önkormányzat Képviselő-testületének**

**179/2022. (V.25.) határozata**

**a Móri Polgármesteri Hivatal szervezeti és működési szabályzatának módosítása tárgyában**

Mór Városi Önkormányzat Képviselő-testülete a Móri Polgármesteri Hivatal Szervezeti és Működési Szabályzatát 2022. június 01. napi hatállyal az alábbiak szerint módosítja:

**1. A Móri Polgármesteri Hivatal Szervezeti és Működési Szabályzata 1. melléklete helyébe jelen határozat melléklete lép.**

Határidő: 2022.06.01.

Felelős: jegyző( Önkormányzati Iroda)

Fenyves Péter Dr. Taba Nikoletta

polgármester jegyző

melléklet a 179/2022. (V.25.) határozathoz

***1. melléklet a Móri Polgármesteri Hivatal Szervezeti és Működési Szabályzatához***

VAGYONNYILATKOZAT-TÉTELI KÖTELEZETTSÉGGEL

JÁRÓ feladatokat ellátó köztisztviselők

- az egyes vagyonnyilatkozat-tételi kötelezettségekről szóló

2007. évi CLII. törvény (Vnyt.) alapján -

1. Vnyt. 3. § (1) bekezdés a) pontja alapján – önállóan vagy testület tagjaként – javaslattételre, döntésre vagy ellenőrzésre jogosult közigazgatási hatósági vagy szabálysértési ügyben

a) hatósági ügyintéző

b) hatósági és hagyatéki ügyintéző

c) anyakönyvvezető

d) adóügyintéző

e) közterület-felügyelő

f) városfejlesztési hatósági ügyintéző

2. Vnyt. 3. § (1) bekezdés b) pontja alapján – önállóan vagy testület tagjaként – javaslattételre, döntésre vagy ellenőrzésre jogosult közbeszerzési eljárás során:

a) jegyző

b) aljegyző

c) pénzügyi irodavezető

d) önkormányzati irodavezető

e) az önkormányzat közbeszerzési szabályzatában bíráló bizottságba kijelölt személy

3. Vnyt. 3. § (1) bekezdés c) pontja alapján – önállóan vagy testület tagjaként – javaslattételre, döntésre vagy ellenőrzésre jogosult feladatai ellátása során költségvetési vagy egyéb pénzeszközök felett, továbbá önkormányzati vagyonnal való gazdálkodás, önkormányzati pénzügyi támogatási pénzkeretek tekintetében:

a) közigazgatási és szociális irodavezető

b) városfejlesztési igazgató

c) irodavezető-helyettes (Pénzügyi Iroda, Önkormányzati Iroda)

d) költségvetési ügyintéző

e) pénzügyi ügyintéző

f) pénzügyi előadó, pénztáros

g) pénzügyi munkatárs

h) pénzügyi előadó

i) könyvelő

j) műszaki ügyintéző

k) városgondnok

l) személyügyi, ifjúsági és sport ügyintéző

m) személyügyi, ifjúsági és egészségügyi ügyintéző

n) személyügyi és jogi referens

o) projektmenedzser

p) műszaki projektmenedzser

4. Vnyt. 3. § (1) bekezdés d) pontja alapján – önállóan vagy testület tagjaként – javaslattételre, döntésre vagy ellenőrzésre jogosult egyedi önkormányzati támogatásról való döntésre irányuló eljárás lefolytatása során:

a) szociális ügyintéző

5. A Vagyonnyilatkozat-tételi kötelezettségnek a kötelezett:

1. az 1. pontban meghatározott munkakörök esetén ötévenként,
2. a 2. pontban meghatározott munkakörök esetén évenként,
3. a 3. és 4. pontban meghatározott munkakörök esetén kétévenként

köteles eleget tenni.